SL Uradni list Evropske unije C 52/20

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključni dovoljenji za iskanje tekočih in plinastih ogljikovodikov, imenovanih „Permis de Meaux“ in „Permis des Deux-Nanteuil“)

(Besedilo velja za EGP)

2011/C 52/05

V Uradnem listu Evropske unije je bil 17. junija 2010 objavljen javni razpis o vlogi za izključno dovoljenje za iskanje tekočih in plinastih ogljikovodikov, imenovano „Permis de Meaux“, za katero je zaprosilo podjetje Realm Energy International Corp. na površini približno 825 km2, ki pokriva departmaje Aisne, Oise in Seine-et-Marne.

V konkurenčnih vlogah:

— sta 23. junija 2010 solidarni podjetji Toreador Energy France SCS in Hess Oil France SAS s sedežem na naslovu 9, rue Scribe, 75009 Paris, France oziroma 37, rue des Mathurins, 75008 Paris, France, zaprosili za petletno izključno dovoljenje za iskanje tekočih in plinastih ogljikovodikov, imenovano „Permis de Meaux“, na površini približno 628 km2, ki pokriva departma Seine-et-Marne,

— je 14. septembra 2010 podjetje Concorde Energy France SAS prek svoje posredniške družbe v Franciji, podjetja SP2 MARC s sedežem na naslovu 36, rue du Dr Le Savoureux, 92290 Châtenay-Malabry, France, zaprosilo za petletno izključno dovoljenje za iskanje tekočih in plinastih ogljikovodikov, imenovano „Permis de Deux-Nanteuil“, na površini približno 841 km2, ki pokriva departmaje Aisne, Oise in Seine-et-Marne.

Ti vlogi vključujeta del, ki je skupen vlogi za dovoljenje „Permis de Meaux“ podjetja Realm Energy, in dva zunanja dela. To obvestilo se nanaša le na zunanja dela. Dela določajo loki poldnevnikov in vzporednikov, ki povezujejo točke, katerih zemljepisne koordinate so določene v nadaljnjem besedilu, pri čemer je izhodišče pariški poldnevnik.

Zunanja in skupna površina vlog za dovoljenji „de Meaux“ (Toreador) in „des Deux-Nanteuil“ Točka vzhodna zemljepisna dolžina severna zemljepisna širina A 00,64 54,31 B 00,69 54,31 C 00,69 54,32 D 00,70 54,32 E 00,70 54,30 F 00,64 54,30





Površina zunanjega dela vloge za dovoljenje „des Deux-Nanteuil“ Točka vzhodna zemljepisna dolžina severna zemljepisna širina A’ 00,40 54,40 B’ 00,44 54,40 C’ 00,44 54,39 D’ 00,42 54,39 E’ 00,42 54,38 F’ 00,41 54,38 G’ 00,41 54,33 H’ 00,42 54,33 I’ 00,42 54,30 J’ 00,40 54,30

Predložitev zahtevkov in merila za podelitev pravic

Vložniki začetne in konkurenčnih vlog morajo dokazati, da izpolnjujejo pogoje za pridobitev dovoljenja iz členov 4 in 5 odloka št. 2006-648 z dne 2. junija 2006 o pravicah rudarjenja in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko predložijo konkurenčno vlogo v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 z dne 2. junija 2006 o rudarskih pravicah in podzemnem skladiščenju (Journal officiel de la République française z dne 3. junija 2006).

Konkurenčne vloge se naslovijo na ministrstvo, pristojno za rudarstvo, na spodnji naslov. Odločitve o obeh začetnih vlogah in konkurenčnih vlogah bodo sprejete najpozneje 20. novembra 2011.

Pogoji in zahteve za izvajanje dejavnosti in njeno prenehanje

Vložniki naj upoštevajo člena 79 in 79(1) rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Vse dodatne informacije so na voljo pri ministrstvu za gospodarstvo, finance in industrijo:

Direction générale de l'énergie et du climat, direction de l’énergie, sous-direction de la sécurité d’approvisionnement et nouveaux produits énergétiques, Grande Arche de la Défense — Paroi Nord, 92055 La Défense Cedex, France (Tel. +33 140819529).

Zgoraj navedene zakonske in druge določbe so na voljo na spletni strani Légifrance: http://www.legifrance.gouv.fr

(1) UL L 164, 30.6.1994, str. 3.